অ্যাশটন ও মারজোরি দম্পতির সন্তান ছিলেন সিলভেস্টার ক্লার্ক। সেন্ট বার্থোলোমিউ বয়েজ স্কুলে অধ্যয়ন করেন। দীর্ঘদেহী, শক্তিশালী, গোলাকৃতি বক্ষ ও শক্তিধর মানব ক্লার্ক স্বভাবজাত ফাস্ট বোলার হিসেবে আবির্ভূত হন। আন্তর্জাতিক ক্রিকেটে অংশগ্রহণকালীন তার ওজন ছিল ১৫ স্টোন বা ২১০ পাউন্ড। কেন্টের ব্রিজটাউন ক্লাবের পক্ষে ক্রিকেট খেলতে শুরু করেন।

১৯ জানুয়ারি, ১৯৭৮ তারিখে কম্বাইন্ড আইল্যান্ডের বিপক্ষে বার্বাডোসের সদস্যরূপে প্রথম-শ্রেণীর ক্রিকেটে অভিষেক ঘটে সিলভেস্টার ক্লার্কের। ঐ মৌসুমে ২৫.১৮ গড়ে ২২ উইকেট দখল করেন তিনি। সেরা বোলিং পরিসংখ্যান দাঁড় করান ৬/৩৯। ত্রিনিদাদ ও টোবাগোর বিপক্ষে অনুষ্ঠিত ঐ খেলায় তিনি হ্যাট্রিকও করেছিলেন।

১৯৮৮-৯০ সময়কালে নর্দার্ন ট্রান্সভাল, ১৯৭৯-৮৮ পর্যন্ত সারে, ১৯৮৭-৮৮ পর্যন্ত অরেঞ্জ ফ্রি স্টেট, ১৯৮৩-৮৬ সময়কালে ট্রান্সভাল ও ১৯৭৭-৮২ পর্যন্ত বার্বাডোসের পক্ষে প্রথম-শ্রেণীর ক্রিকেটে অংশ নিয়েছেন তিনি।

প্রারম্ভিক জীবন
মূল্যায়ণ
আন্তর্জাতিক ক্রিকেট
কাউন্টি ক্রিকেটে অংশগ্রহণ